**Ministru kabineta noteikumu projekta „Grozījumi Ministru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts“GrozījumiMinistru kabineta 2010.gada 30.marta noteikumos Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi”” (turpmāk – Ministru kabineta noteikumu projekts) izstrādāts ar mērķi, komersantiem noteikt iespēju iznīcināt tabakas izstrādājumus, elektroniskajās smēķēšanas ierīcēs izmantojamos šķidrumus, elektroniskajās smēķēšanas ierīcēs izmantojamā šķidruma sagatavošanas sastāvdaļas, tabakas aizstājējproduktus vai alkoholiskos dzērienus kopā ar akcīzes nodokļa markām. Šajā gadījumā tiks saglabātas tiesības saņemt atpakaļ samaksāto akcīzes nodokli, ja preču iznīcināšana kopā ar akcīzes nodokļa markām notiks Valsts ieņēmumu dienesta amatpersonas klātbūtnē.Ministru kabineta noteikumi stāsies spēkā 2022.gada 1.janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par akcīzes nodokli”” (Nr.1058/Lp13) (turpmāk – likumprojekts) paredz precizēt likuma “Par akcīzes nodokli” 27.panta 12.1 daļu nosakot, ka samaksātais akcīzes nodoklis par tabakas izstrādājumiem, elektroniskajās smēķēšanas ierīcēs izmantojamiem šķidrumiem, elektroniskajās smēķēšanas ierīcēs izmantojamā šķidruma sagatavošanas sastāvdaļām, tabakas aizstājējproduktiem vai alkoholiskajiem dzērieniem tiks atmaksāts vai pārskaitīts nodokļu parādu segšanai, turpmākajiem nodokļu maksājumiem vai citu nodokļu maksājumiem, arī ja minētās preces tiek iznīcinātas kopā ar akcīzes nodokļa markām.Saeima likumprojektu atbalstīja 2.lasījumā 16.06.2021. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Šobrīd Ministru kabineta 2010.gada 30.marta noteikumi Nr.310 „Kārtība, kādā par akcīzes precēm samaksāto akcīzes nodokli pārskaita nodokļu parādu segšanai, turpmākajiem akcīzes nodokļa maksājumiem vai citu nodokļu maksājumiem vai atmaksā, un kārtība, kādā veic alkoholisko dzērienu vai tabakas izstrādājumu iznīcināšanu vai pārstrādi” (turpmāk – Ministru kabineta 2010.gada 30.marta noteikumi Nr.310) nosaka kārtību kādā, akcīzes nodokli atmaksā vai pārskaita nodokļu parādu segšanai vai turpmākajiem nodokļu maksājumiem, kas ir samaksāts par akcīzes precēm, kuras laistas brīvā apgrozībā vai nodotas patēriņam un kuras:- iznīcinātas vai pārstrādātas, ja akcīzes preces bija marķētas ar akcīzes nodokļa markām, kuras nodokļa maksātājs atdod Valsts ieņēmumu dienestam;- iznīcina vai pārstrādā alkoholiskos dzērienus un tabakas izstrādājumus.Papildus tam Ministru kabineta 2010.gada 30.marta noteikumi Nr.310 nosāka dokumentu uzskaitījumu, kurus nodokļu maksātājam nepieciešams iesniegt Valsts ieņēmumu dienestam, lai saņemtu akcīzes nodokļa atmaksu vai, lai pārskaita to nodokļu parādu segšanai vai turpmākajiem nodokļu maksājumiem.1. Pašlaik Ministru kabineta 2010.gada 30.marta noteikumu Nr.310 nosaukums, kā arī atsevišķas normas paredz ka, akcīzes nodoklis tiek atmaksāts vai pārskaitīts nodokļu parādu segšanai vai turpmākajiem nodokļa maksājumiem, kas ir samaksāts par akcīzes precēm, kuras laistas brīvā apgrozībā vai nodotas patēriņam un kuras iznīcina vai pārstrādā. Tas nozīmē, ka par minētām akcīzes precēm samaksāto akcīzes nodokli var parskaitīt tikai turpmakajiem akcīzes nodokļa maksājumiem. Taču ņemot vērā, ka 2021.gada 1.janvārī stājas spēkā vienotā nodokļu konta sistēma, kas paredz, ka nodokļu maksātāji visus Valsts ieņēmumu dienesta administrētos valsts budžeta maksājumus samaksā vienā nodokļu kontā.

Līdz ar to nepieciešams precizēt Ministru kabineta 2010.gada 30.marta noteikumu Nr.310 nosaukumu, kā arī atsevišķās normas, lai noteiktu, ka samaksātais akcīzes nodoklis par akcīzes precēm, kuras tiek laistas brīvā apgrozībā vai nodotas patēriņam un kuras iznīcina vai pārstrādā tiktu pārskaitīts turpmākajiem nodokļu maksājumiem.1. Šobrīd Ministru kabineta 2010.gada 30.marta noteikumoi Nr.310 nosaka kārtību, kas paredz komersantam iespēju saņemt akcīzes nodokļa atmaksu vai pārskaitīt to nodokļu parādu segšanai vai turpmākajiem nodokļu maksājumiem par iznīcinātām vai pārstrādātām akcīzes precēm tiek attiecināta tikai uz minētām darbībām ar alkoholiskajiem dzērieniem un tabakas izstrādājumiem.

Ņemot vērā, ka no 2021.gada 1.jūlija ar akcīzes nodokļa markām ir uzsākts marķēt karsējamo tabaku, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus, Ministru kabineta 2010.gada 30.marta noteikumos Nr.310 tiks noteikti nosacījumi par iespēju veikt akcīzes nodokļa atmaksu vai pārskaitīt to nodokļu parādu segšanai vai turpmākajiem nodokļu maksājumiem, ja ar akcīzes nodokļa markām marķētie minētie produkti ir laisti brīvā apgrozībā vai nodoti patēriņam, kurus iznīcina vai pārstādā līdzīgi, kā pašlaik ir noteikts attiecībā uz minētajām darbībām ar alkoholiskajiem dzērieniem un tabakas izstrādājumiem.1. Pašlaik praksē, lai saņemtu akcīzes nodokļa atmaksu vai, lai to pārskaitīt nodokļu parādu segšanai vai turpmākajiem nodokļu maksājumiem par iznīcinātiem tabakas izstrādājumiem un alkoholiskajiem dzērieniem, komersantam pirms minēto akcīzes preču iznīcināšanas ir nepieciešams no katra preču primārā iepakojuma vienības noņemt akcīzes nodokļa marku un noteiktajā kārtībā nodot tās Valsts ieņēmumu dienestam.

Līdz ar to ņemot vērā Saeimā apstiprināto likumprojektu, kā arī, lai mazinātu administratīvo slogu gan nodokļu maksātājiem, gan Valsts ieņēmumu dienestam, Ministru kabineta noteikumu projekts paredz, ka tabakas izstrādājumus, alkoholiskos dzērienus, elektroniskajās smēķēšanas ierīcēs izmantojamos šķidrumus, elektroniskajās smēķēšanas ierīcēs izmantojamā šķidruma sagatavošanas sastāvdaļas un tabakas aizstājējproduktus būs iespējams iznīcināt kopā ar akcīzes nodokļa markām.1. Šobrīd Ministru kabineta 2010.gada 30.marta noteikumi Nr.310 nosaka, ka komersants, kas saņēmis nodokļa markas, pirms to akcīzes preču iznīcināšanas, kas marķētas ar nodokļa markām un laistas brīvā apgrozībā vai nodotas patēriņam, iesniedz Valsts ieņēmumu dienestā rakstisku iesniegumu. Iesniegumā tiek norādīta informācija par nodokļa markām, proti, preces nosaukumu, nodokļa marku sēriju un numuru intervālu.

Ar Ministru kabineta noteikumu projektu minētā prasība tiks saglabāta, lai iespējami izvairītos no tā, ka komersanti tomēr noņem no akcīzes precēm, kuras paredzēts iznīcināt nodokļa markas un izmantos tās atkārtoti.Papildus tam Ministru kabineta noteikumu projekts paredz, ka atbilstoši normatīvajiem aktiem par tabakas izstrādājumu, elektroniskajās smēķēšanas ierīcēs izmantojamo šķidrumu, elektroniskajās smēķēšanas ierīcēs izmantojamo šķidrumu sagatavošanas sastāvdaļu un tabakas aizstājējproduktu atbrīvošanu no nodokļa un normatīvajiem aktiem par nodokļa atbrīvojuma piemērošanu alkoholiskajiem dzērieniem, ar nodokļa markām marķētās akcīzes preces ir jāiznīcina Valsts ieņēmumu dienesta amatpersonas klātbūtnē.  |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija un Valsts ieņēmumu dienests. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministru kabineta noteikumu projekts ir attiecināms uz personām, kuras vēlās saņemt akcīzes nodokļa atmaksu, vai lai pārskaita to nodokļu parādu segšanai, turpmākajiem nodokļu maksājumiem, kas samaksāts par akcīzes precēm, kuras laistas brīvā apgrozībā vai nodotas patēriņam un kuras tiek iznīcinātas. |
| 2. | Tiesiskā regulējuma ietekme uz tautsaimniecību un administratīvo slogu | Ministru kabineta noteikumu projekts nodrošinās noteiktājā kārtībā akcīzes preču iznīcināšanu kopā ar akcīzes nodokļa markām, tādējādi mazinot administratīvo slogu un izmaksas komersantiem, kā arī optimizējot VID darbu.  |
| 3. | Administratīvo izmaksu monetārs novērtējums | Ministru kabineta noteikumu projektā ietvertajam regulējumam nav ietekmes uz administratīvajām izmaksām (naudas izteiksmē) un tas nerada papildu administratīvo slogu, jo saskaņā ar Ministru kabineta 2009. gada 15. decembra instrukcijas Nr. 19 “Tiesību akta projekta sākotnējās ietekmes izvērtēšanas kārtība” 24. un 25. punktu administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200  *euro*, bet mērķgrupai, ko veido juridiskas personas, – 2000 *euro*. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Paredzams, ka ar Ministru kabineta noteikumu projektu komersantiem tiks samazinātas izmaksas, kas saistītas ar akcīzes preču iznīcināšanu, jo nebūs nepieciešams fiziski noņemt akcīzes markas no iznīcināšanai paredzētajām akcīzes precēm. Pēc Tabakas izstrādājumu ražotāju nacionālā asociācija (turpmāk - TIRNA) sniegtās informācijas akcīzes nodokļa marku noņemšana no cigarešu paciņām pirms iznīcināšanas izmaksā ~ 0,14 EUR par paciņu, attiecīgi ~ 142 EUR par 1000 markām (noņemot vairāk kā 100 000 marku). Jo mazāks marku skaits, jo attiecīgi lielākas izmaksas par katras markas noņemšanu.  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta, izstrādājot un Saeimā 2020.gada 16.jūnijā 2.lasījumā pieņemot likumprojektu attiecībā uz iespēju iznīcināt akcīzes preces kopā ar akcīzes nodokļa markām.Informācija par projekta izstrādi ir publicēta Finanšu ministrijas tīmekļvietnē sadaļā „Sabiedrības līdzdalība” – „Tiesību aktu projekti” – „Nodokļu politika”. Līdz ar to sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu. Tāpat sabiedrības pārstāvji varēs sniegt viedokļus par projektu pēc tā izsludināšanas Valsts sekretāru sanāksmē.Likumprojekta izstrādes laikā arī notika konsultācijas ar TIRNA, Latvijas Alkohola nozares asociāciju un Bezdūmu nozares asociāciju.  |
| 2. | Sabiedrības līdzdalība projekta izstrādē | Sabiedrības pārstāvji varēja līdzdarboties projekta izstrādē, rakstveidā sniedzot viedokļus par projektu, kas 2021.gada 7.jūnijā publicēts Finanšu ministrijas tīmekļa vietnē sadaļā: <https://www.fm.gov.lv/lv/nodoklu-politika> un Ministru kabineta tīmekļvietnē sadaļā “Valsts kanceleja” – “Sabiedrības līdzdalība”, adrese: <https://mk.gov.lv/content/ministru-kabineta-diskusiju-dokumenti>  |
| 3. | Sabiedrības līdzdalības rezultāti | Sabiedrības pārstāvju iebildumi un priekšlikumi nav saņemti. |
| 4. | Cita informācija | Nav.  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts ieņēmumu dienests. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekta izpilde neietekmēs pārvaldes funkcijas un institucionālo struktūru. Jaunu institūciju izveide, esošo institūciju likvidācija vai reorganizācija nav nepieciešama. Projekts tiks īstenots esošo cilvēkresursu ietvaros. |
| 3. | Cita informācija | Nav. |

Finanšu ministrs J. Reirs

Hartmane, 67095525

Ella.Hartmane@fm.gov.lv